KS Daily View 14 ก.ย. 2022
14 กันยายน 2565

KS Daily View 14.09.2022 > เงินเฟ้อสหรัฐ  8.3%YoY สูงกว่าคาด คงมุมมองตลาดหุ้นไทยยัง Outperform ประเทศอื่นๆ SET วันนี้คาด 1635-1660 หุ้นแนะนำ PLANB
ประเด็นที่เกิดขึ้นเมื่อวาน
ต่างประเทศ : สหรัฐรายงานเงินเฟ้อ(CPI) เดือน ส.ค. ที่ 8.3%YoY แม้ชะลอจากเดือน ก.ค. ที่ 8.5% แต่ยังสูงกว่าตลาดคาด 8% ผลคือตลาดมีมุมมอง Fed อาจจะต้องขึ้นดอกเบี้ยนโยบายมากกว่าที่คาดสะท้อนจาก Fed funds futures  ปรับเพิ่มโอกาส 33% จะเห็นการขึ้น 100bps ในการประชุม 20-21 ก.ย. จากเดิมคาดจะไม่ขึ้นเกิน 75bps และคาดโอกาส 67% จะขึ้นดอกเบี้ย 75bps.   ส่งผลให้  1.) US Bond Yields 2 ปี และ 10 ปีปรับขึ้นแรงราว 23bps และ 11 bps ล่าสุดอยู่ที่ 3.79% และ 3.44%ตามลำดับ  KS ประเมินกลุ่มที่ได้ประโยชน์จาก Bond yield ขึ้น (กลุ่มธนาคารใหญ่ และประกันชีวิต)  2.) ค่าเงิน USD  แข็งค่าแรงขึ้นมาที่ 109.5 จุด หนุนเงินบาทกลับมาอ่อนค่าราว 1% อยู่ที่ 36.6 บาท ประเมิน กลุ่มที่ได้ประโยชน์จาก USD แข็งค่า คือกลุ่มส่งออก   3.)ตลาดหุ้นสหรัฐพักฐานแรง  ดัชนี Dow Jones -3.94%DoD, ดัชนี S&P500 -4.3%DoD, ดัชนี Nasdaq -5.1%DoD โดย Sector ในดัชนี S&P500 ปรับฐานทุก Sector โดยกลุ่มที่ลงแรง คือ IT -5.35%, Consumer Discretionary -5.22%, Real estate -3.8% ส่วนกลุ่มที่ลงน้อยกว่าค่าเฉลี่ยคือ Health care -3.2%%, Utilities -2.7%, Enegy -2.4%
ในประเทศ: SET Index เมื่อวานแกว่งตัวและปรับลงเล็กน้อย ปิดที่ 1661.7 จุด โดยนักลงทุนกลุ่มที่ขาย คือต่างชาติสลับกลับมาขาย 567 ล้านบาทและรายย่อยขายสุทธิ 625 ล้านบาท โดย Sector ที่กดดัชนีหลักๆคือ กลุ่มอิเล็กทรอนิกส์ DELTA,  กลุ่มส่งออกอาหาร อาทิ CPF, TFG หลังราคาไก่ และหมูในประเทศปรับลดลง -3.1% WoW และ -3.6% WoW ส่วน Sector ที่หนุนดัชนีหลักๆ คือกลุ่ม ICT อาทิ ADVANC, DTAC, TRUE   หลังที่ประชุมกฤษฏีกา เผยว่า กสทช.ไม่มีอำนาจสั่งการ หนุนกระแสความคาดหวังควบรวม  TRUE-DTAC  ส่วนเมื่อวาน มีรายงานดัชนีเชื่อมั่นผู้บริโภค(CCI) ไทย เดือน ส.ค.ปรับขึ้นต่อเนื่องเป็นเดือนที่ 3  +3.06%MoM  อยู่ที่ 43.7 จุด ประเมินเป็นบวกต่อกลุ่มค้าปลีก KS แนะนำหุ้นเด่น  CPALL และแนะนำเก็งกำไรกลุ่มค้าปลีกวัสดุก่อสร้าง ได้ประโยชน์จากแนวโน้มยอดขายอุปกรณ์ก่อสร้างเพิ่มขึ้นจากสถานการณ์ฝนตกหนักและน้ำท่วม ในปัจจุบัน  โดย  DOHOME สัดส่วนยอดขายวัสดุก่อสร้างราว 50%ของยอดขายรวม, GLOBAL ราว  30%,CRC ราว 5-7%, HMPRO ราว 5%
ประเด็นที่ต้องติดตาม
ต่างประเทศ : ช่วงที่เหลือของสัปดาห์เชื่อว่าตลาดจะรอติดตาม คืนนี้ตัวเลข PPI ของสหรัฐ เดือน ส.ค. คาด +8.8%YoY ชะลอจาก 9.8%YoY ในเดือน ก.ค. และรอวันพรุ่งนี้ Retail sales ของสหรัฐฯ เดือน ส.ค. คาด +0% MoM  และวันที่ 15 ก.ย. ติดตามผู้นำรัสเซียกับจีนจะพบกันการประชุม ประชุม Shanghai Cooperation Organization(SCO) ที่อุซเบกิสถาน
ในประเทศ
1.) ติดตามศาลรัฐธรรมกำหนดวันวินิจฉัยกรณีดำรงตำแหน่ง 8 ปีของนายกฯ
2.) กองทรัสต์ BAREIT เข้าเทรด
กลยุทธ์การลงทุน :
KS ประเมินวันนี้ตลาดหุ้นไทยพักฐานตามต่างประเทศ  เห็นได้จากตลาดหุ้นเอเซียเหนือ (ญี่ปุ่น และเกาหลีเหนือ) เช้านี้ติดลบเฉลี่ยราว 2.5%  โดยประเมินตลาดหุ้นสหรัฐ ชและไทยหลังจากนี้ในการประชุม Fed เดือนนี้คาดจะแกว่งตัวลง แต่ประเมินตลาดหุ้นไทยจะพักฐานน้อยกว่าในฝั่งสหรัฐ และยุโรป เนื่องจาก ไทยมีจุดเด่นทั้ง
1.) โอกาสการเกิด Recession ต่ำกว่า 
2.) ยังเห็น Trend การ Upgrade ทั้ง  GDP  และ EPS ฯลฯ  โดยประเมินแนวรับของ SET Index  1616 และ 1635 จุด โดยคำแนะนำ เน้นสะสมหุ้นที่อยู่ในโซนล่าง รวมถึงหุ้นที่อิงเศรษฐกิจในประเทศ(Domestic Play) ได้รับผลกระทบจากปัจจัยภายนอกจำกัด  อาทิ กลุ่มธนาคาร อาทิ SCB กลุ่มเปิดเมือง อาทิ PLANB, AWC, EKH  กลุ่มวัสดุก่อสร้าง อาทิ DCC   กลุ่มที่แนะนำเลี่ยงคือ กลุ่ม Global Play อาทิ กลุ่มพลังงาน, กลุ่มอิเล็กทรอนิกส์ ฯลฯ
ประเมินตลาดหุ้นไทยวันนี้คาด 1635 -1660 จุด หุ้นแนะนำ PLANB
Top pick :
PLANB(ราคาทางพื้นฐาน 8.4 บาท)
เรากลับมา Reinitiate coverage หุ้น PLANB ซึ่งเป็นผู้ประกอบการสื่อ out-of-home (OOH) รายใหญ่ที่สุดในประเทศไทย โดยปริมาณสื่อ OOH PLANB มีอัตราเติบโตเฉลี่ยต่อปี (CAGR) ช่วง 8 ปี (ปี 2558-2565) ที่14.8% ซึ่งส่งผลให้เราคาดว่าส่วนแบ่งรายได้ของสื่อ OOH จะเพิ่มขึ้นจาก 25% ในปี 2558 มาอยู่ที่ 46% ในปี 2565 โดยเรามีมุมมองบวกต่อการซื้อกิจการ MACO Aqua Ad และ Broadway Media โดยปัจจัยหนุนราคาหุ้นจะมาจาก 1)รายได้โฆษณาบนสื่อ OOH ที่ฟื้นตัวเร็วกว่าคาด 2) อัตรากำไรปกติที่เพิ่มขึ้นมากกว่าคาด 3) ความกังวลเรื่องกฎระเบียบจากกรุงเทพมหานครที่บรรเทาลงและ 4) ความสำเร็จในการสร้างกำไรจากธุรกิจนอกกลุ่ม OOH โดย ล่าสุด มวยไทย The Voice ฯลฯ
รายงานตัวเลขเศรษฐกิจ
วันพุธ ติดตามตัวเลขเงินเฟ้อของอังกฤษเดือน ส.ค. คาด +10.2% YoY (เทียบเดือนก่อนหน้าที่ +10.1% YoY) การประชุม BOE ถ้อยแถลงของ EC President Urusla von der Leyen รายงานภาวะตลาดน้ำมันของ IEA ดัชนีราคาผู้ผลิตของสหรัฐฯ เดือน ส.ค. คาด -0.1% MoM และ +8.9% YoY (เทียบเดือนก่อนหน้าที่ -0.8% MoM และ +9.8% YoY) และตัวเลขสต๊อกน้ำมันดิบรายสัปดาห์ของสหรัฐฯ
วันพฤหัสฯ ติดตามตัวเลขส่งออก และนำเข้าของญี่ปุ่นเดือน ส.ค. คาด +23.6% YoY และ +46.7% YoY ตัวเลขดุลการค้าของญี่ปุ่นเดือน ส.ค. คาด -2.4 ล้านล้านเยน (เทียบเดือนก่อนหน้าที่ -1.4 ล้านล้านเยน) ตัวเลข Retail sales ของสหรัฐฯ เดือน ส.ค. คาด +0% MoM ตัวเลข Import price ของสหรัฐฯ เดือน ส.ค. คาด -1.2% MoM ตัวเลข Initial Jobless Claim ของสหรัฐฯ คาด +225K และตัวเลขผลผลิตภาคอุตสาหกรรมของสหรัฐฯ เดือน ส.ค. คาด +0.2% MoM
วันศุกร์ ติดตามตัวเลขผลผลิตภาคอุตสาหกรรมของจีนเดือน ส.ค. คาด +4% YoY ตัวเลข Fixed Asset Investment ของจีนใน 8M22 คาด +5.6% YoY ตัวเลข Retail sales ของจีนเดือน ส.ค. คาด +4% YoY ตัวเลข Retail sales ของอังกฤษ เดือน ส.ค. คาด -0.6% MoM และ -4.2% YoY ตัวเลข Michigan Consumer Sentiment index ของสหรัฐฯ เดือน ก.ย. คาด 60 จุด (+3.1% MoM) และตัวเลข Michigan 5Y inflation expectation คาด 2.9%
เปิดพอร์ตลงทุนออนไลน์กับ KS ได้แล้ววันนี้!
เปิดครั้งเดียว! ลงทุนได้หลากหลายทั้ง..
หุ้น
กองทุนรวม
TFEX
เปิดเลย >> https://bit.ly/3eC98sz
Follow us :
LINE :  http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp
#KS #KSecurities #ลงทุน #Investment #KSTODAY